DStv gaan stroming beperkSkermskoot van DStv Now-app DStv-intekenare sal van volgende maand af op net een toestel op ŉ slag DStv-kanale kan stroom. MultiChoice het aangekondig dat die verandering van 22 Maart af sal geld “as een van vele deurlopende maatreëls om die deel van wagwoorde en roofkykery teë te werk”. Dit is ŉ groot uitdaging vir stromingsdienste wêreldwyd, sê MultiChoice en voeg by dat die maatreëls ook ingestel word om gelyktydige stroming te beperk. DStv-intekenare sal steeds voorheen afgelaaide inhoud op ŉ tweede toestel kan kyk en die veranderinge sal alle DStv-intekenare raak. Skermskoot van DStv Now-app Die getal toestelle wat vir stroming geregistreer kan word, bly vier en daar is steeds die opsie om DStv-inhoud op geselekteerde toestelle af te laai om dit agterna (dus nie regstreeks nie) te kyk, as ŉ manier om meer as een familielid toe te laat om DStv terselfdertyd te geniet. Die nuwe maatreëls het nie ŉ invloed op mense wat DStv op hul dekodeerders kyk nie – intekenare kan voortgaan om DStv op tot drie dekodeerders te kyk wat aan dieselfde intekening met XtraView gekoppel is. Die verandering raak nie Showmax-kliënte nie en daar is ook geen veranderinge aan pryse weens dié reël nie. DStv het ook vroeër die maand die nuwe pryse wat van April af geld, bekend gemaak: